Keywords

Subject of the case

Výrok



Keywords

Medzinárodné dohody – Svetová obchodná organizácia – Právomoc Súdneho dvora – Výklad a posúdenie platnosti aktov inštitúcií Únie z hľadiska dohôd o WTO – Vylúčenie – Výnimky – Akt, ktorým má byť zabezpečený výkon osobitnej povinnosti, ku ktorej splneniu sa Spoločenstvo zaviazalo v rámci WTO – Výslovný odkaz na konkrétne ustanovenia uvedených dohôd (pozri bod 35)

2. Medzinárodné dohody – Dohoda o založení Svetovej obchodnej organizácie – Rozhodnutie orgánu na urovnávanie sporov WTO, ktorým bolo konštatované nedodržanie hmotnoprávnych pravidiel uvedenej dohody – Nemožnosť odvolať sa na uvedené dohody alebo uvedené rozhodnutie na účely namietania zákonnosti aktu Únie (pozri body 36, 37)

3. Spoločný colný sadzobník – Položky sadzobníka – Vysvetlivky ku kombinovanej nomenklatúre – Doplnková poznámka 7 ku kapitole 2 týkajúca sa položky 0210 – Solené mäso a droby určené na ľudskú spotrebu alebo naložené v slanom náleve – Výklad uvedenej poznámky vo svetle rozhodnutia orgánu na urovnávanie sporov Svetovej obchodnej organizácie o výklade pojmu „solený“ – Podmienky (nariadenie Rady č. 2658/87, príloha I; nariadenie Komisie č. 1810/2004) (pozri body 40 – 42, 44)

4. Spoločný colný sadzobník – Položky sadzobníka – Vysvetlivky ku kombinovanej nomenklatúre – Doplnková poznámka 7 ku kapitole 2 týkajúca sa položky 0210 – Mäso a droby určené na ľudskú spotrebu solené alebo naložené v slanom náleve – Výklad a posúdenie platnosti uvedenej poznámky vo svetle rozhodnutia orgánu na urovnávanie sporov Svetovej obchodnej organizácie o výklade pojmu „solený“ – Rozhodnutie vydané po colných vyhláseniach s návrhom na prepustenie dotknutých výrobkov do voľného obehu – Vylúčenie (nariadenie Rady č. 2658/87, príloha I; nariadenie Komisie č. 1810/2004) (pozri bod 51, bod 1 výroku)

5. Spoločný colný sadzobník – Položky sadzobníka – Solené mäso a droby určené na ľudskú spotrebu – Zaradenie do položky 0210 kombinovanej nomenklatúry – Podmienky – Mäso, ktoré v dôsledku svojho nasolenia zmenilo svoju povahu nezávisle na obsahu soli, ktorý je nižší ako 1,2 % – Podmienka neupravená v príslušnej právnej úprave – Vylúčenie (nariadenie Rady č. 2658/87, príloha I; nariadenie Komisie č. 1810/2004) (pozri body 54 – 60)

Subject of the case

Predmet

Návrh na začatie prejudiciálneho konania – Rechtbank Haarlem – Výklad a platnosť nariadenia Komisie (ES) č. 535/94 z 9. marca 1994, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. ES L 68, s. 15), nariadenia Komisie (ES) č. 1832/2002 z 1. augusta 2002, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. ES L 290, s. 1), nariadenia Komisie (ES) č. 1871/2003 z 23. októbra 2003, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 275, s. 5; Mim. vyd. 02/013, s. 493), a nariadenia Komisie (ES) č. 2344/2003 z 30. decembra 2003, ktoré mení a dopĺňa prílohu I k nariadeniu Rady (EHS) o tarifnej a štatistickej nomenklatúre a o Spoločnom colnom sadzobníku (Ú. v. EÚ L 346, s. 38; Mim. vyd. 02/015, s. 231) – Vykostené, mrazené a nasolené kuracie kusy – Colné zaradenie

Výrok

Výrok

Za takých okolností, o aké ide v konaní vo veci samej, keď sa colné vyhlásenia s návrhom na prepustenie do colného režimu „prepustenie do voľného obehu“ uskutočnili pred 27. septembrom 2005, nie je možné sa odvolávať na rozhodnutie orgánu na urovnávanie sporov Svetovej obchodnej organizácie (WTO) z 27. septembra 2005 o prijatí správy odvolacieho orgánu WTO (WT/DS269/AB/R, WT/DS286/AB/R) a dvoch správ špeciálnej skupiny WTO (WT/DS269/R a WT/DS286/R), zmenených a doplnených správou odvolacieho orgánu, a to ani v rámci výkladu doplnkovej poznámky 7 ku kapitole 2 kombinovanej nomenklatúry uvedenej v nariadení Komisie (ES) č. 1810/2004 zo 7. septembra 2004, ktorým sa mení a dopĺňa príloha I k nariadeniu Rady č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, ani v rámci posúdenia platnosti tejto doplnkovej poznámky.